CG NEWS- बड़ी खबर : सबसे ज्यादा शराब पीते हैं छत्तीसगढ़िया, सर्वे में हुआ खुलासा- हरिभूमि, Haribhoomi
Home > राज्य > छत्तीसगढ़ > CG NEWS- बड़ी खबर : सबसे ज्यादा शराब पीते हैं छत्तीसगढ़िया, सर्वे में हुआ खुलासा
CG NEWS- बड़ी खबर : सबसे ज्यादा शराब पीते हैं छत्तीसगढ़िया, सर्वे में हुआ खुलासा
छत्तीसगढ़ में सबसे अधिक शराब खपत होने का एक सर्वे में खुलासा हुआ है. सर्वे में बताया गया है कि देशभर में 16 करोड़ लोग शराब पीते हैं. छत्तीसगढ़ में शराब की खपत सर्वाधिक है. छत्तीसगढ़ में तुलनात्मक रूप से 35 प्रतिशत अधिक शराब का सेवन किया जाता है.
टीम डिजिटल/हरिभूमि, रायपुर19 Feb 2019 1:33 PM GMT
रायपुर. छत्तीसगढ़ में सबसे अधिक शराब खपत होने का एक सर्वे में खुलासा हुआ है. सर्वे में बताया गया है कि देशभर में 16 करोड़ लोग शराब पीते हैं. छत्तीसगढ़ में शराब की खपत सर्वाधिक है. छत्तीसगढ़ में तुलनात्मक रूप से 35 प्रतिशत अधिक शराब का सेवन किया जाता है.
सर्वे रिपोर्ट के अनुसार छत्तीसगढ़ के लोग सबसे अधिक शराब पीते हैं. यहां करीब 35% से अधिक लोग शराब पीते हैं. शराब पीने में दूसरे नंबर पर त्रिपुरा और तीसरे नंबर पर पंजाब के लोग हैं. शराब के अलावा कई ऐसे केमिकल भी हैं, जिन्हें सूंघकर नशा किया जाता है. रिपोर्ट में यह इकलौता नशा है, जिसके आदी बड़ाें की तुलना में बच्चे अधिक मिले. कुल 0.70% ऐसा नशा करने वाले हैं.
सर्वे में यह भी कहा गया है कि देश में शराब पीने वालों में से 6 करोड़ लोगों को अगर मदद मिले तो वह नशा छोड़ सकते हैं. हालांकि, सुविधाएं नहीं मिलने के कारण वह नशा नहीं छोड़ पा रहे हैं. औसतन शराब पीने वाले 181 लाेगों में से सिर्फ एक व्यक्ति को ही भर्ती होने की सुविधा मिलती है.
यह खुलासा सामाजिक न्याय एवं अधिकारिता मंत्रालय की ओर से एम्स के सहयोग से करवाए गए सर्वे में हुआ है. अपनी तरह के पहले सर्वे में सभी राज्य और केंद्र शासित प्रदेश शामिल थे. सामाजिक न्याय एवं अधिकारिता मंत्री थावरचंद गहलोत ने बीते कल सोमवार को सर्वे रिपोर्ट जारी की. इसमें 186 जिलों के 10 साल से 75 साल तक के 4,73,569 लोग शामिल किए गए थे.
इस सैंपल के आधार पर देश की पूरी आबादी के हिसाब से नतीजों का आकलन किया गया है. सर्वे टीम ने करीब 15% यानी 16 करोड़ लोगाें ने शराब पीने की बात मानी है. इनमें से 3 करोड़ की तो शराब आदत बन चुकी है. सर्वे में यह बात सामने आई कि नशा छुड़ाने के लिए सुविधाएं उपलब्ध नहीं होने के कारण लोग चाहकर भी शराब नहीं छोड़ पा रहे हैं.